Jāņa iela (Liepāja)
Šis raksts ir par ielu Liepājā. Par citām jēdziena Jāņa iela nozīmēm skatīt nozīmju atdalīšanas lapu. Jāņa iela ir iela Liepājā, kas atrodas Vecliepājas apkaimē. Jāņa iela sākas krustojumā ar Lielo ielu, bet beidzas krustojumā ar Bāriņu ielu. Ielas garums ir ap 244 metriem un to sedz gan bruģis, gan asfaltbetons. Posmā no Skolas ielas līdz Bāriņu ielai kustība norit abos virzienos, bet posms no Lielās ielas līdz Skolas ielai ir paredzēts tikai gājējiem. Ielas apbūve sastāv no pirmskara koka un mūra ēkām, kā arī no daudzdzīvokļu mājām.